Mette Wikborg

Mette Ingeborgdatter Wikborg (født 1963) er en norsk embedsmann. Hun er departementsråd, det vil si øverste administrative leder i Nærings- og fiskeridepartementet.

Mette Wikborg er utdannet samfunnsøkonom fra Universitetet i Oslo, der hun også har jobbet som universitetslektor. Wikborg har vært Fulbright-stipendiat ved Harvard University. Hun har vært rådgiver i Finansdepartementet, og konsulent i McKinsey & Company. Frem til april 2008 var hun ekspedisjonssjef i departementets avdeling for forskning og innovasjonspolitikk.Regjeringen.no Mette I. Wikborg ny ekspedisjonssjef i Eierskapsavdelingen 14.03.2008 Frem til 2018 var hun leder av eierskapsavdelingen i Nærings- og handelsdepartementet som forvalter statens eierandeler i rundt 80 kommersielle selskaper, blant de største er Statoil, Telenor, Statkraft, Norsk Hydro og Yara International.

Fra 2002 til 2003 var Wikborg medlem av Skauge-utvalget som utarbeidet forslag til nytt skattereform. 

Wikborg var i flere år styreleder for den norske nasjonalkomiteen i United World Colleges. 

 Referanser 

 Eksterne lenker  
 Biografiside Regjeringen.no



Kategori:Norske departementsråder
Kategori:Norske samfunnsøkonomer
Kategori:Norske Fulbright-stipendiater
Kategori:Personer tilknyttet McKinsey
Kategori:Personer tilknyttet Harvard
Kategori:Alumni fra Universitetet i Oslo